***Įstaigos lankymo sąlygos ir tvarka***

***Lankymo sąlygų ir tvarkos  tikslas yra maksimaliai gerbti visų***

***vaikų bei pedagogų poreikius.***

* Pageidautina, kad vaikas darželį lankytų reguliariai.
* Vaikus į darželį galima atvesti ne anksčiau kaip 7:30 val., o pasiimti ne vėliau kaip 18:00 val. Pageidautina, kad vaikai į darželį būtų atvedami  iki 9:00 val.
* Vėluojantys nepertraukinėja mokytojų organizuojamų veiklų proceso ir laikosi tylos.
* Apie vaiko vėlavimą ar neatvykimą į darželį dėl ligos ar kitų priežasčių prašome pranešti grupės telefonu nuo 7:30 val. iki 8:30 val.
* Įstaigą gali lankyti tik sveiki vaikai. Į ugdymo įstaigą nepriimami vaikai, sergantys užkrečiama liga arba turintys temperatūros. Jei liga pasireiškia darželyje, vaikas turi būti pasiimamas nedelsiant.
* Tėvai privalo informuoti pedagogus apie vaiko specifinius sveikatos sutrikimus  (alergiją maistui ir kitkam, buvusias operacijas, traumas, epilepsiją ir kt.).
* Tėvų pareiga nustatyti vaikų elgesio ribas, laikantis visuomenėje nusistovėjusių bendravimo ir elgesio normų.
* Tėvai privalo kontroliuoti, ką vaikai nešasi į darželį. Griežtai draudžiama ugdytiniui neštis į darželį vertingų (papuošalų, aksesuarų) ir pavojingų daiktų (mobiliųjų telefonų, fotoaparatų, laikrodžių, elektroninių žaidimų, pinigų, aštrių daiktų, vaistų ir pan.) bei maisto produktų, galinčių sukelti pavojų vaikų sveikatai ir saugumui (saldainių, pyragaičių su kremu ar glaistu, gėrimų su dažikliais, konservantais, saldikliais, bulvių traškučių, kramtomosios gumos ir pan.)
* Vaikus rengti patogiais drabužėliais atitinkančiais vaiko amžių ir gebėjimus (pvz. batai su lipukais, kumštinės pirštinės ir pan.). Turėti avalynę, skirtą avėti viduje, ir atsarginių drabužių spintelėje.
* Vaikus atvesti ir pasiimti gali tik tėvai. Jeigu vaiką pasiima kiti asmenys (broliai, sesės, močiutės, auklės ir pan.) tėvai privalo iš anksto parašyti prašymą. Atvykęs asmuo pasiimti vaiką, privalo pateikti asmens tapatybę patvirtinantį dokumentą, priešingu atveju vaiko iš įstaigos neleisime pasiimti.
* Laiku atsiskaityti (iki einamojo mėnesio 25 dienos, gruodžio mėn. iki 20 d.) už vaiko išlaikymą darželyje, pavedime ***būtinai*** nurodant ***vaiko vardą, pavardę ir paslaugos gavėjo kodą (13-000)***.
* Vykdyti Ugdymo sutarties sąlygas.